**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**Dėl SKUODO RAJONO SAVIVALDYBĖS SUTIKIMŲ STATYTI laikinuosius nesudėtinguosius STATINIUS, ĮRENGTI ĮRENGINIUS VALSTYBINĖJE ŽEMĖJE, kurioje nesuformuoti žemės sklypai, IŠDAVIMO TAISYKLių patvirtinimo**

2024 m. sausio 16 d. Nr. T10-11

Skuodas

**1. Parengto sprendimo projekto tikslas ir uždaviniai.**

Sprendimo tikslas – patvirtinti Skuodo rajono savivaldybės sutikimų statyti laikinuosius nesudėtinguosiusstatinius, įrengti įrenginius valstybinėje žemėje, kurioje nesuformuoti žemės sklypai, išdavimo taisykles.

**2. Siūlomos teisinio reguliavimo nuostatos.**

Nuo 2024 m. sausio 1 d. įsigaliojo Lietuvos Respublikos žemės įstatymo nauja redakcija. Vadovaujantis šiuo įstatymu, savivaldybė, kaip valstybinės žemės patikėtinė miestų ir miestelių teritorijose, išduos sutikimus statyti laikinuosius nesudėtinguosiusstatinius, įrengti įrenginius.

**3. Laukiami rezultatai**.

Nuo 2024 m. sausio 1 d. įsigaliojusio Žemės įstatymo nuostatose numatyta, kad savivaldybė įgyja patikėjimo teise valdyti miestų ir miestelių teritorijos ribose esančius valstybinius suformuotus sklypus (jų dalis) bei nesuformuotus plotus ir spręsti klausimus, susijusius su šiuose žemės sklypuose (plotuose) susijusia veikla.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_