**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL LIETUVOS RESBUBLIKOS VALSTYBĖS TRUMPALAIKIO TURTO PERĖMIMO VALDYTI, NAUDOTI IR DISPONUOTI JUO PATIKĖJIMO TEISE**

2024 m. sausio 22 d. Nr. T10-14

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perimti valdyti, naudoti ir disponuoti patikėjimo teise Lietuvos Respublikos valstybei nuosavybės teise priklausantį, šiuo metu Nacionalinės žemės tarnybos prie Aplinkos ministerijos valdomą trumpalaikį materialųjį turtą – dvi kanceliarines spintas, kompiuterio stalą, du rašomuosius stalus, kėdę, stacionarų kompiuterį ir monitorių. Bendra perduodamo trumpalaikio turto vertė – 1 326,8930 Eur. 2024 m. sausio 1 d. įsigaliojo Žemės įstatymo nauja redakcija, kuriame yra numatyta, kad savivaldybės teritorijoje esančių miestų ir miestelių teritorijų ribose valstybinė žemė bus perduota Vyriausybės nutarimu savivaldybėms valdyti patikėjimo teise, išskyrus žemę, kuri Žemės įstatymo ir kitų įstatymų nustatyta tvarka patikėjimo teise perduota kitiems subjektams. Turtas bus naudojamas pagal perduodamų etatų, reikalingų perduoti Skuodo rajono savivaldybei miestų ir miestelių teritorijose esančios valstybinės žemės patikėtinio funkcijoms vykdyti, skaičių (1 etatas).

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis sprendimus dėl savivaldybei priskirtos valstybės žemės ir kito valstybės turto valdymo, naudojimo ir disponavimo juo patikėjimo teise priima savivaldybės taryba. Lietuvos Respublikos valstybės ir savivaldybių turto valdymo, naudojimo ir disponavimo juo įstatyme nustatyta, kad savivaldybės patikėjimo teise valdo ir naudoja valstybės turtą, kuris Vyriausybės nutarimais savivaldybėms perduodamas valstybinėms (valstybės perduotos savivaldybėms) funkcijoms vykdyti. Valstybės turto perdavimo patikėjimo teise ir savivaldybių nuosavybėn tvarkos apraše nustatyta, kad valstybės turtas gali būti perduodamas patikėjimo teise savivaldybėms.

**3.** **Laukiami rezultatai.**

Perėmus Lietuvos Respublikos valstybės trumpalaikį turtą valdyti, naudoti ir disponuoti juo patikėjimo teise, bus įrengta viena darbo vieta darbuotojui valstybinės žemės patikėtinio funkcijoms vykdyti.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Lidija Šličienė.