**SKUODO rajono savivaldybės taryba**

**SPRENDIMAS**

**DĖL LIETUVOS RESPUBLIKOS VALSTYBĖS TRUMPALAIKIO TURTO PERĖMIMO VALDYTI, NAUDOTI IR DISPONUOTI JUO PATIKĖJIMO TEISE**

2024 m. sausio 22 d. Nr. T10-14

Skuodas

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktu, 11 straipsnio 1 dalies 2 punktu, Lietuvos Respublikos vietos savivaldos įstatymo 7 straipsnio 9 ir 36 punktais, Valstybės turto perdavimo patikėjimo teise ir savivaldybių nuosavybėn tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, 4.5 papunkčiu ir atsižvelgdama į Nacionalinės žemės tarnybos prie Aplinkos ministerijos 2023 m. rugpjūčio 30 d. raštą Nr. ISD-1670-(55.57 E) „Dėl siūlymo perimti valstybės turtą valdyti, naudoti ir disponuoti juo patikėjimo teise“, Skuodo rajono savivaldybės taryba n u s p r e n d ž i a:

1. Sutikti perimti valdyti, naudoti ir disponuoti patikėjimo teise Lietuvos Respublikos valstybei nuosavybės teise priklausantį ir šiuo metu Nacionalinės žemės tarnybos prie Aplinkos ministerijos patikėjimo teise valdomą trumpalaikį materialųjį turtą:

|  |  |  |  |  |
| --- | --- | --- | --- | --- |
| Turto pavadinimas | Nomenklatūrinis Nr. | Atidavimo  naudoti  (įsigijimo) data | Kiekis | Įsigijimo  kaina, Eur |
| Kanceliarinė spinta | UZB-111440 | 2006-07-31 | 2 | 114,686 |
| Kanceliarinė spinta | UZB-111439 | 2006-07-31 | 1 | 130,332 |
| Kompiuterio stalas | UZB-112744 | 2006-07-31 | 1 | 141,91667 |
| Rašomasis stalas | UZB-115097 | 2006-07-31 | 1 | 78,20 |
| Rašomasis stalas | UZB-115098 | 2006-07-31 | 1 | 110,055 |
| Kėdė PROO | UZB-111950 | 2006-07-31 | 3 | 14,81333 |
| Stacionarus kompiuteris DELL „Optiplex“ 3060 i3-8100t/8GB/500GB/ WIN10PRO | UZB-190388 | 2019-10-03 | 1 | 473,11 |
| Monitorius DELL „UltraSharp“ U2518D (sut. Nr. CPO65164) | UZB-190389 | 2019-10-04 | 1 | 263,78 |
| Bendra turto vertė |  |  |  | 1 326,8930 |

2. Nurodyti, kad patikėjimo teise valdyti, naudoti ir disponuoti perimtas šio sprendimo 1 punkte nurodytas valstybės turtas bus naudojamas savivaldybės teritorijoje esančių miestų ir miestelių teritorijų ribose valstybinės žemės, perduotos Skuodo rajono savivaldybei patikėjimo teise Vyriausybės nutarimu, patikėtinio funkcijoms, įtvirtintoms Lietuvos Respublikos žemės įstatyme ir kituose įstatymuose, vykdyti – savivaldybei paskirtos žemės valdymui, naudojimui ir disponavimui patikėjimo teise.

3. Įgalioti Skuodo rajono savivaldybės administracijos direktorę Levutę Staniuvienę pasirašyti sprendimo 1 punkte nurodyto turto perdavimo–priėmimo aktą.

4. Pripažinti netekusiu galios Skuodo rajono savivaldybės tarybos 2023 m. rugsėjo 28 d. sprendimą Nr. T9-195 „Dėl valstybės trumpalaikio turto perėmimo valdyti, naudoti ir disponuoti juo patikėjimo teise“.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Lidija Šličienė, tel. (8 440) 73 992