**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS**

2024 m. sausio 15 d. Nr. T10-1

Skuodas

**1. Parengto sprendimo projekto tikslas ir uždaviniai.**

Pripažinti netekusiais galios Skuodo rajono savivaldybės tarybos 2021 m. balandžio 29 d. sprendimą Nr. T9-60 „Dėl Skuodo rajono savivaldybės biudžetinių įstaigų vadovų darbo apmokėjimo tvarkos aprašo patvirtinimo“ su visais pakeitimais, Skuodo rajono savivaldybės tarybos 2021 m. gruodžio 23 d. sprendimą Nr. T9-189 „Dėl Skuodo rajono savivaldybės administracijos struktūros patvirtinimo“ su visais pakeitimais, Skuodo rajono savivaldybės tarybos 2023 m. lapkričio 30 d. sprendimą Nr. T9-214 „Dėl Skuodo rajono savivaldybės administracijos didžiausio leistino valstybės tarnautojų pareigybių bei darbuotojų, dirbančių pagal darbo sutartis, skaičiaus nustatymo“ ir Skuodo rajono savivaldybės tarybos 2022 m. gegužės 26 d. sprendimą Nr. T9-113 „Dėl didžiausio leistino pareigybių skaičiaus Skuodo rajono savivaldybės biudžetinėse įstaigose nustatymo“ su visais pakeitimais.

**2. Siūlomos teisinio reguliavimo nuostatos.**

Nuo 2024 m. sausio 1 d. pakeistas Lietuvos Respublikos vietos savivaldos įstatymo 15 straipsnio 2 dalies „Išimtinė savivaldybės tarybos kompetencija“ 9 punktas, panaikinta nuostata dėl savivaldybės biudžetinių įstaigų struktūros ir darbo užmokesčio fondo tvirtinimo, didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus savivaldybės biudžetinėse įstaigose nustatymo mero teikimu.

Lietuvos Respublikos valstybės tarnybos įstatymo 8 straipsnio 1 dalis reglamentuoja, kad: „Valstybės tarnautojų ir darbuotojų, dirbančių pagal darbo sutartis, pareigybių skaičių ir pareigybių sąrašus valstybės ar savivaldybių institucijose ar įstaigose nustato valstybės ir savivaldybių institucijų ir įstaigų vadovai, konsultuodamiesi su darbuotojų atstovavimą įgyvendinančiais asmenimis, jeigu kituose įstatymuose nenustatyta kitaip.“.

Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 1 dalis reglamentuoja, kad: „Biudžetinės įstaigos pareigybių skaičių ir pareigybių sąrašą, naudodamasis ekonomikos ir inovacijų ministro patvirtintu Lietuvos profesijų klasifikatoriaus kodu ir pritaikydamas profesijos pavadinimą konkrečiai pareigybei įvardyti, nustato biudžetinės įstaigos vadovas, konsultuodamasis su darbuotojų atstovais.“.

Pasikeitus teisiniam reglamentavimui, nuo 2024 m. sausio 1 d. biudžetinių įstaigų vadovai tvirtina pareigybių skaičių ir pareigybių sąrašus.

**3. Laukiami rezultatai.**

Įvykdytos teisės aktų nuostatos dėl Skuodo rajono savivaldybės administracijos pareigybių skaičiaus ir pareigybių sąrašo patvirtinimo.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Pranešėja – Teisės, personalo ir dokumentų valdymo skyriaus vedėja Lijana Beinoraitė.

Rengėja – Teisės, personalo ir dokumentų valdymo skyriaus vyriausioji specialistė Alina Beniušienė.