**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2021 M. RUGPJŪČIO 26 D. SPRENDIMO NR. T9-147 „DĖL SKUODO RAJONO SAVIVALDYBĖS GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, PROJEKTŲ IDĖJŲ ATRANKOS IR FINANSAVIMO TVARKOS APRAŠO PATVIRTINIMO “ PAKEITIMO**

2024 m. sausio 15 d. Nr. T10-2

Skuodas

1. **Parengto sprendimo projekto tikslas ir uždaviniai.**

Tarybos sprendimo projektu siūloma pakeisti Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašą. Vykdant dalyvaujamojo biudžeto priemonę, būtų įgyvendintos trys gyventojų pateiktos idėjos, viena – Skuodo mieste, dvi – Skuodo rajone. Gyvenamojoje vietovėje **(išskyrus Skuodo miestą)**, kurioje praėjusiais metais buvo įgyvendinta projekto idėja, sekančiais metais pateikti projekto pasiūlymai, kurie turėtų būti įgyvendinami toje pačioje teritorijoje, vienus metus nebūtų vertinami. Būtų suteikta teisė Savivaldybės mero potvarkiu sudarytai darbo grupei, vertinančiai projekto idėjos pasiūlymus, atmesti projekto idėją ir neteikti jos gyventojų balsavimui, jeigu projekto idėjos pasiūlymas prieštarauja aprašo 22.1–22.5 papunkčiuose „22.1. projekto veiklomis sukurti rezultatai (infrastruktūra) nebus naudojami komerciniais tikslais ir tenkins viešąjį interesą; 22.2. projekto idėjos pasiūlyme pateiktas išlaidų pagrįstumas yra realus, skirtas projekto rezultatams pasiekti. Jeigu projektui įgyvendinti būtina rengti techninį projektą, techninio projekto rengimui reikalingos lėšos turi būti įtrauktos į bendrą projekto sąmatą; 22.3. projekto idėjos yra techniškai įgyvendinamos projekto idėjos pasiūlyme nurodytoje vietoje; 22.4. projekto idėjos neprieštarauja esamų projektų, vykdomų ar suprojektuotų toje pačioje teritorijoje, sprendiniams; 22.5. projekto veiklomis sukurti rezultatai atitinka Lietuvos Respublikos architektūros įstatyme numatytus reikalavimus architektūros kokybei ir dera prie projekto idėjos įgyvendinimo vietovės kraštovaizdžio“ nustatytiems reikalavimams arba pareiškėjas nesutinka su darbo grupės pateiktais pasiūlymais, arba vėluoja atsiųsti patikslinimus.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 24 dalis ir 42 straipsnis.

**3. Laukiami rezultatai.**

Pakeitus Skuodo rajono savivaldybės gyventojų iniciatyvių, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašą, padidėtų finansavimas dalyvaujamojo biudžeto priemonei ir būtų įgyvendinamos trys gyventojų pateiktos idėjos, sklandžiau vyktų projektų idėjų pasiūlymų vertinimas, atranka bei projektų idėjų įgyvendinimas.

**4. Lėšų poreikis sprendimui įgyvendinti ir jų šaltiniai.**

Dalyvaujamojo biudžeto įgyvendinimui 2024 m. būtų reikalinga 60 tūkst. eurų suma. Lėšų poreikis padidėtų 20 tūkst. eurų.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos jaunimo reikalų koordinatorė (vyriausioji specialistė) Edita Laivienė.