**SKUODO rajono savivaldybės taryba**

**SPRENDIMAS**

|  |  |
| --- | --- |
| **DĖL KELEIVIŲ VEŽIMO REGULIARIAIS REISAIS VIETINIO SUSISIEKIMO MARŠRUTAIS TARIFŲ PATVIRTINIMO** |  |
|  |  |
| 2024 m. sausio 15 d. Nr. T10-4 |  |
| Skuodas |  |

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 29 punktu, Lietuvos Respublikos kelių transporto kodekso 16 straipsnio 2 dalimi, Lietuvos Respublikos transporto lengvatų įstatymo 6 straipsnio 2 dalimi ir atsižvelgdama į gyventojų pageidavimus, Skuodo rajono savivaldybės taryba nusprendžia:

1. Patvirtinti keleivių vežimo reguliariais reisais vietinio susisiekimo maršrutais tarifus (be PVM):

1.1. keleivio nuvažiuoto priemiestiniu maršrutu vieno kilometro kainą 0,12 Eur;

1.2. keleivio vienkartinio važiavimo Skuodo miesto maršrutu 1 bilieto kainą 1,00 Eur.

2. Taikyti 100 proc. transporto lengvatą įsigyjant keleivio bilietą visiems keleiviams, važiuojantiems reguliariais reisais vietinio susisiekimo maršrutais.

3. Nustatyti, kad šis sprendimas įsigalioja nuo 2024 m. kovo 1 d.

4. Pripažinti netekusiu galios Skuodo rajono savivaldybės tarybos 2019 m. lapkričio 28 d. sprendimą Nr. T9-172 „Dėl keleivių vežimo reguliariais reisais vietinio susisiekimo maršrutais tarifų patvirtinimo“.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Rasa Andriekienė, tel. (8 440) 45 559