**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VALDOMŲ UŽDARŲJŲ AKCINIŲ BENDROVIŲ VEIKLOS STRATEGIJŲ RENGIMO, ATNAUJINIMO IR ĮGYVENDINIMO STEBĖSENOS tvarkOS APRAŠO PATVIRTINIMO**

2024 m. sausio 15 d. Nr. T10-5

Skuodas

**1. Parengto sprendimo projekto tikslas ir uždaviniai.**

2023 m. balandžio mėn. įsigaliojus Lietuvos Respublikos vietos savivaldos įstatymo pakeitimams, pasikeitė savivaldybių turtinių ir neturtinių teisių įgyvendinimo savivaldybių valdomose įmonėse, akcinėse bendrovėse, uždarosiose akcinėse bendrovėse nuostatos, t .y. pasikeitė turtines ir neturtines teises minėtose savivaldybės įmonėse įgyvendinanti institucija – savivaldybės vykdomoji institucija – savivaldybės meras (buvo savivaldybės administracijos direktorius). Atsižvelgiant į savivaldos įstatymo nuostatų pakeitimus, parengtas Skuodo rajono savivaldybės valdomų uždarųjų akcinių bendrovių strategijų sudarymo, atnaujinimo ir įgyvendinimo, pasiektų veiklos tikslų atitikties joms nustatytiems veiklos tikslams vertinimo tvarkos aprašas, atitinkantis pakeistų teisės aktų nuostatas.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 27 straipsnio 2 dalies 9 punkte numatyta, kad meras koordinuoja ir kontroliuoja viešąsias paslaugas teikiančių subjektų darbą, įgyvendina juridinio asmens dalyvio turtines ir neturtines teises bei pareigas ir atlieka kitas pagal įstatymus ir savivaldybės tarybos sprendimus priskirtas savivaldybės juridinių asmenų valdymo funkcijas. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnio 1 dalyje reglamentuota, kad savivaldybių, kaip savivaldybės įmonių, akcinių bendrovių, uždarųjų akcinių bendrovių, viešųjų įstaigų ir kitos teisinės formos juridinių asmenų dalyvių, turtines ir neturtines teises ir pareigas Vyriausybės nustatyta tvarka įgyvendina savivaldybių vykdomosios institucijos.

**3.** **Laukiami rezultatai.**

Patvirtinus tvarkos aprašą bus įgyvendintos pasikeitusios Lietuvos Respublikos vietos savivaldos įstatymo nuostatos.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomos lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.