**SKUODO rajono savivaldybės taryba**

**SPRENDIMAS**

|  |  |
| --- | --- |
| **DĖL PRITARIMO PROJEKTO „DIDELIŲ GABARITŲ ATLIEKŲ SURINKIMO AIKŠTELĖS ĮRENGIMAS SKUODO RAJONO SAVIVALDYBĖS RAUDONIŲ KAIMO TERITORIJOJE“ RENGIMUI IR FINANSAVIMUI** |  |
| 2024 m. sausio 15 d. Nr. T10-6 |  |
| Skuodas |  |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2021–2027 metų Europos Sąjungos fondų investicijų programa, patvirtinta Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, Regionine pažangos priemone Nr. 02-001-06-10-01 (RE), patvirtinta Lietuvos Respublikos aplinkos ministro 2023 m. rugsėjo 22 d. įsakymu Nr. D1-323 „Dėl Regioninės pažangos priemonės Nr. 02-001-06-10-01 (RE) „Skatinti rūšiuojamąjį atliekų surinkimą“ finansavimo gairių patvirtinimo“, Skuodo rajono savivaldybės taryba nusprendžia:

1. Pritarti projekto „Didelių gabaritų atliekų surinkimo aikštelės įrengimas Skuodo rajono savivaldybės Raudonių kaimo teritorijoje“ rengimui.

2. Finansuoti projekto „Didelių gabaritų atliekų surinkimo aikštelės įrengimas Skuodo rajono savivaldybės Raudonių kaimo teritorijoje“ 15 proc. visų tinkamų finansuoti projekto išlaidų, taip pat išlaidas, kurių nepadengia projektui skiriamos finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Didelių gabaritų atliekų surinkimo aikštelės įrengimas Skuodo rajono savivaldybės Raudonių kaimo teritorijoje“ susijusius dokumentus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Živilė Vaserytė, tel. (8 440) 45 559