**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2021 M. BIRŽELIO 17 D. SPRENDIMO NR. T9-130 „DĖL SKUODO RAJONO SAVIVALDYBĖS INDIVIDUALIŲ BUITINIŲ NUOTEKŲ TVARKYMO SISTEMOS PROJEKTAVIMO IR ĮRENGINIŲ ĮSIGIJIMO DALINIO KOMPENSAVIMO TVARKOS APRAŠO PATVIRTINIMO“ PAKEITIMO**

2024 m. sausio 15 d. Nr. T10-7

Skuodas

**1. Parengto sprendimo projekto tikslas ir uždaviniai.**

Sprendimo tikslas – atsižvelgiant į Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo paraiškų vertinimo komisijos 2023 m. lapkričio 10 d. posėdžio protokolą Nr. A3-128, Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos apraše detaliau išdėstyti tinkamas ir netinkamas dalinai kompensuoti lėšas, įtraukti nuostatas dėl papildomų suderinimų nekilnojamojo turto registro duomenų bazės išraše esant žymoms dėl melioruotos žemės ir kultūros paveldo vietovių. Įtraukiamos nuostatos dėl vieno asmens paraiškų teikimo dažnumo, daugiabučio namo gyventojų sutikimų įrengiant įrenginį daugiabutyje name, dėl paraiškų nagrinėjimo dažnumo, Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo paraiškų vertinimo komisijos narių nešališkumo deklaracijos ir konfidencialumo pasižadėjimo.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, Lietuvos Respublikos geriamojo vandens tiekimo ir nuotekų tvarkymo įstatymo 4 straipsnio 6 punktas.

**3. Laukiami rezultatai.**

Priėmus sprendimą pareiškėjams bus aiškesnės sąlygos dėl dalinai kompensuojamų išlaidų, įvertinamas įrenginio poveikis melioracijos sistemoms ir kultūros paveldo vietovėms, aiškiau išdėstomi Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašo reikalavimai.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Rengėjai:

1. Statybos, investicijų ir turto valdymo skyriaus vedėjas Vygintas Pitrėnas.

2. Statybos, investicijų ir turto valdymo skyriaus savivaldybės vyriausiasis inžinierius (vyriausiasis specialistas) Raimondas Budrikis.